ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை ராணுவ தலைமையகம் வந்தடைந்த தக்ஷ்ன் பாரத்  மோட்டார் சைக்கிள் பயணத்திற்கு வரவேற்பு: ஸ்ரீஹரிகோட்டாவுக்கு கொடியசைத்து அனுப்பி வைக்கப்பட்டது
ஹைதராபாத் பீரங்கி மையத்தின் வைரவிழாவை முன்னிட்டு மேற்கொள்ளப்படும் தக்ஷின் பாரத் மோட்டார் பயணம் சென்னையில் உள்ள தென்மண்டல  ராணுவ தலைமையகத்திலிருந்து இன்று வந்தடைந்தது. இந்த பயணம் ஸ்ரீஹரிகோட்டாவுக்கு கொடியசைத்து அனுப்பி வைக்கப்பட்டது.
தக்ஷின் பாரத் பகுதி ராணுவ தலைவர் மேஜர் ஜெனரல் சுக்ரிதி சிங் தஹியா இந்த பயணத்தை வரவேற்று கொடியசைத்து அனுப்பி வைத்தார். 3 ஆயிரம் கிலோமீட்டர் தொலைவுக்கான இந்த மோட்டார் சைக்கிள் பயணம் ஹைதராபாத் பீரங்கி மையத்தைச்சேர்ந்த 10 பேரால் மேற்கொள்ளப்படுகிறது. தென்னிந்தியாவின் பல பகுதிகளை உள்ளடக்கியதாக இந்த பயணம் மேற்கொள்ளப்படுவதால், அதை குறிக்கும் வகையில். தக்ஷின் பாரத் பயணம் என இதற்கு பெயர் கொடுக்கப்பட்டுள்ளது.
இந்த குழுவினர் ஹைதராபாத் திரும்பி செல்வதற்கு முன்பு ஸ்ரீஹரிகோட்டா செல்ல உள்ளனர். முன்னதாக, அவர்கள் தனுஷ்கோடியில் இருந்து திருச்சி மற்றும் புதுச்சேரி வழியாக சென்னை வந்தடைந்தனர். ஹைதராபாத்தில் இருந்து தனுஷ்கோடி வரை பயணித்து மீண்டும் ஹைதராபாத் செல்வதே அவர்களின் பயணத் திட்டமாகும். இந்த பயணம் முழுவதிலும், இளைஞர்களுக்கும், தேசிய மாணவர் படையினருக்கும், ராணுவத்தில் சேர்வது தொடர்பாக ஊக்கமளிக்கும் விளக்கங்களை அவர்கள் வழங்கி வருகின்றனர்.
அக்டோர் 23ம் தேதியிலிருந்து அவர்கள் மேற்கொண்டு வரும் இந்த பயணத்தின் போது முன்னாள் ராணுவத்தினர், உயிரிழந்த ராணுவத்தினரின் மனைவியர் உள்ளிட்டோரையும் அவர்கள் சந்திக்கின்றனர்.
ஹைதராபாத்தில் உள்ள பீரங்கி மையம், பீரங்கி படைபிரிவுக்கான இரண்டாவது பயிற்சி மையமாக 1962ம் ஆண்டு ஆகஸ்ட் 15ம் தேதி தொடங்கப்பட்டது. இந்த மையத்தின் தலைவராக தற்போது பிரிகேடியர் ஜெகதீப் யாதவ் உள்ளார். வரலாற்று சிறப்பு மிக்க கோல்கொண்டா கோட்டையில் இந்த மையம் அமைக்கப்பட்டுள்ளது.
பிரதமர் அலுவலகம்
ஜன்ஜாதிய கவுரவ் தினத்தையொட்டி, பிரதமர் நவம்பர் 15-ம் தேதி மத்தியப் பிரதேசம் செல்கிறார்
ஜன்ஜாதிய கவுரவ் மகாசம்மேளனத்தில், ஜன்ஜாதிய சமுதாய நலனுக்காக பல்வேறு முக்கிய முன்முயற்சிகளை பிரதமர் தொடங்கி வைக்கிறார்
மத்தியப்பிரதேசத்தில் ‘ ரேசன் ஆப்கே கிராம்’ திட்டத்தை பிரதமர் தொடங்குகிறார்
மத்தியப்பிதேசத்தில் சிகப்பணு சோகை சிகிச்சை திட்டத்தையும் பிரதமர் தொடங்கி வைக்கிறார்
நாடு முழுவதும் 50 ஏகலைவ்யா மாதிரி உண்டு, உறைவிடப் பள்ளிகளுக்கு பிரதமர் அடிக்கல் நாட்டுகிறார்
அமர் ஷாகித் பகவான் பிர்சா முண்டாவின் பிறந்த தினமான நவம்பர் 15-ம் தேதியை மத்திய அரசு ஜன்ஜாதிய கவுரவ் தினமாகக் கொண்டாடுகிறது. இதனையொட்டி, பிரதமர் திரு நரேந்திர மோடி, போபாலின் ஜம்புரி மைதானத்தில் நடைபெறும் ஜன்ஜாதிய கவுரவ் தின மகாசம்மேளனத்தில் கலந்து கொள்வதற்காக மத்தியப் பிரதேசம் செல்கிறார். அங்கு பகல் ஒரு மணியளவில், ஜன்ஜாதிய சமுதாய நலனுக்கான பல்வேறு முன்முயற்சிகளை அவர் தொடங்கி வைக்கிறார்.
ஜன்ஜாதிய கவுரவ் தின மகாசம்மேளனத்தில், பிரதமர், மத்தியப்பிரதேசத்தில் ‘ரேசன் ஆப்கே கிராம்’ திட்டத்தை தொடங்கி வைக்கிறார். ஜன்ஜாதிய சமுதாய மக்கள், ரேசன் பொருட்களைப் பெறுவதற்காக நியாய விலைக் கடைகளுக்கு நீண்டதூரம் செல்வதைத் தவிர்க்கும் வகையில், ஒவ்வொரு மாதமும் அந்த மாதத்திற்கான ரேசன் பொருட்களை அவர்களது சொந்தக் கிராமத்திலேயே பெற்றுக்கொள்வதை இது நோக்கமாகக் கொண்டுள்ளது.
மகாசம்மேளனத்தின் போது, மத்தியப் பிரதேச சிகப்பணு சோகை சிகிச்சை திட்டத்தை தொடங்கி வைக்கும் வகையில், பயனாளிகளுக்கு மரபணு ஆலோசனை அட்டைகளை பிரதமர் வழங்குவார். சிகப்பணு சோகை, தலசீமியா மற்றும் இதர சோகை நோய்களால் பாதிப்புக்குள்ளாகும் நோயாளிகளுக்கு பரிசோதனைகளை மேற்கொள்வதற்காகவும், இந்த நோய்கள் பற்றி மக்களிடையே விழிப்புணர்வை ஏற்படுத்துவதற்காகவும் இந்த திட்டம் உருவாக்கப்பட்டுள்ளது. இந்த நோய்களின் பாதிப்பு மத்தியப்பிரதேச ஜன்ஜாதிய சமுதாயத்தினர் இடையே அதிக அளவில் காணப்படுகிறது.
ஆந்திரா, சத்திஸ்கர், ஜார்க்கண்ட், மத்தியப் பிரதேசம், மகாராஷ்டிரா, ஒடிசா, திரிபுரா, தாத்ரா& நாகர் ஹவேலி, டாமன் & டையூ உள்பட நாடு முழுவதும் மாநிலங்கள் மற்றும் யூனியன் பிரதேசங்களில் 50 ஏகலைவ்ய மாதிரி உண்டு, உறைவிடப் பள்ளிகளுக்கான அடிக்கல்லையும் பிரதமர் நாட்டுவார்.
ஜன்ஜாதிய சுய உதவிக்குழுக்களால் உருவாக்கப்பட்ட பொருட்களின் கண்காட்சியையும் பிரதமர் பார்வையிடுவார். மத்தியப்பிரதேச மாநிலத்தின் ஜன்ஜாதிய சமுதாயத்தைச் சேர்ந்த விடுதலைப் போராட்ட வீரர்கள் மற்றும் தியாகிகளின் புகைப்பட கண்காட்சியையும் அவர் பார்வையிடுவார். புதிதாக நியமிக்கப்பட்ட, பாதிப்புக்குள்ளாகும் வாய்ப்புள்ள பழங்குடியின பிரிவைச் சேர்ந்த ஆசிரியர்களுக்கு பணி நியமன ஆணைகளையும் பிரதமர் வழங்குவார்.
இந்த நிகழ்ச்சியில், மத்தியப்பிரதேச ஆளுநர், முதலமைச்சர், மத்திய அமைச்சர்கள் திரு வீரேந்திர குமார், திரு நரேந்திர சிங் தோமர், திரு ஜோதிர் ஆதித்ய சிந்தியா, மத்திய இணை அமைச்சர்கள் திரு பிரகலாத் பட்டேல், திரு பக்கான் சிங் குலஸ்தே, டாக்டர் எல்.முருகன் ஆகியோர் கலந்து கொள்வார்கள்.
இந்தப் பயணத்தின் போது, மறுசீரமைக்கப்பட்ட ராணி கமலபதி ரயில் நிலையத்தை திறந்து வைக்கும் பிரதமர், மத்தியப்பிரதேசத்தில் பல்வேறு ரயில்வே பணிகளையும் தொடங்கி வைப்பார்.
பெட்ரோலியம் மற்றம் இயற்கை எரிவாயு அமைச்சகம்
பினா  - பான்கி  பல்பொருள் குழாய் இணைப்பு திட்டம் .
திட்டத்தின் மொத்த செலவு ரூ.1524 கோடி.
இத்திட்டம் கிழக்கு உ.பி. மத்திய உ.பி, வடக்கு பிஹார் மற்றும் தெற்கு உத்தராகண்ட் ஆகிய பகுதிகளில் பெட்ரோலிய தயாரிப்புகள் கிடைப்பதை மேம்படுத்தும்.
கட்டுமான காலத்தில், 5 லட்சம் வேலை நாட்களுக்கான நேரடி மற்றும் மறைமுக வேலைவாய்ப்பு வழங்கப்பட்டது.
மத்தியப் பிரதேசத்தில் உள்ள பினா சுத்திகரிப்பு நிலையத்திலிருந்து, உத்தரப் பிரதேசம் கான்பூர் பான்கியில் உள்ள பிஓஎல் முனையத்துக்கு பல்பொருள் குழாய் இணைப்பு திட்டத்தை பிரதமர் திரு. நரேந்திர மோடி இன்று நாட்டுக்கு அர்ப்பணித்து வைத்தார். 356 கி.மீ தூரத்துக்கு அமைக்கப்பட்டுள்ள இத்திட்டம், ஆண்டுக்கு 3.45 மில்லியன் மெட்ரிக் டன் பெட்ரோலியப் பொருட்களை கொண்டு செல்லும் திறன் படைத்தது. சேமிப்பு திறனை அதிகரித்தல் மற்றும் பாங்கி பிஓஎல் முனையத்தில் ரயில் மூலம் பெட்ரோலியப் பொருட்களை அனுப்பும் வசதி ஆகியவையும் இத்திட்டத்தில் அடங்கியுள்ளன. இத்திட்டத்தின் மொத்த செலவு ரூ.1524 கோடி. . இத்திட்டம் உத்தரப் பிரதேசத்தில் லலித்பூர், ஜான்சி, ஜலான், கான்பூர் தெஹத் மற்றும் கான்பூர் நகர் மற்றும் மத்தியப் பிரதேசத்தில் சாகர் மற்றும் திகம்கர் ஆகிய மாவட்டங்களை உள்ளடக்கியது.
இத்திட்டம், நிறைவு செய்வதற்கு அனுமதிக்கப்பட்ட காலமான 2021 டிசம்பருக்கு, ஒரு மாதம் முன்பே அனுமதிக்கப்பட்ட செலவுக்குள் முடிக்கப்பட்டுள்ளது. இந்த பல்பொருள் குழாய் இணைப்பு திட்டம் மூலம் பினா சுத்திகரிப்பு நிலையத்திலிருந்து பாதுகாப்பாகவும், திறம்படவும் பெட்ரோலியப் பொருட்களை கொண்டு செல்ல முடியும் மற்றும் கிழக்கு உத்தரப் பிரதேசம், மத்திய உத்தரப் பிரதேசம், வடக்கு பிஹார் மற்றும் தெற்கு உத்தராகண்ட் ஆகிய பகுதிகளில் பெட்ரோலியப் பொருட்கள் கிடைப்பது மேம்படும்.
இந்த பல்பொருள் குழாய் இணைப்பு திட்டத்தில் 18 இன்ஞ் விட்டம் உள்ள குழாய் 356 கி.மீ தூரத்துக்கு அமைக்கப்பட்டுள்ளது. இதில் உ.பி.யில் 283 கி.மீ தூரமும், ம.பி.யில் 73 கி.மீ தூரமும் குழாய் அமைக்கப்பட்டுள்ளது. இதன் மூலம் ஆண்டுக்கு 3.5 மில்லியன் மெட்ரிக் டன் பெட்ரோல், டீசல், மண்ணெண்ணெய் போன்ற பெட்ரோலியப் பொருட்களை பினா முனையத்திலிருந்து, கான்பூர் பான்கியில் உள்ள பிஓஎல் முனையத்துக்கு கொண்டு செல்ல முடியும். இத்திட்டத்தில் கீழ்கண்ட வசதிகளும் உள்ளன.
A. பினாவில் குழாய்வழி விநியோக முனைய கட்டுமானம்.
B. பான்கியில் குழாய் வழி சேகரிப்பு முனையம். இங்கு சேமிப்பு 3,04,00,000 லிட்டரிலிருந்து 16,72,00,000 லிட்டராக உயர்த்தப்பட்டுள்ளது.
C. ரயிலில் சரக்கு ஏற்றும் வசதி.
D. 11 எஸ்.வி. நிலையங்கள் மற்றும் குழாய் வழித்தடத்துடன் ஒரு இடைநிலை சுத்தப்படுத்தும் நிலையம்.
இத்திட்டத்தின் கட்டுமான பணியின் போது, 5 லட்சம் வேலை நாட்களுக்கான நேரடி மற்றும் மறைமுக வேலைவாய்ப்பு அளிக்கப்பட்டது. இத்திட்டத்தின் செயல்பாடு மற்றும் பராமரிப்புக்கு அதிகபட்சமாக 200 பேருக்கு வேலை கிடைக்கும்.
பெட்ரோலியப் பொருட்களை அதிகளவில், அனுப்புவதற்கு குழாய் வழி பாதைகள் மிகவும் பாதுகாப்பான மற்றும் சுற்றுச்சூழலுக்கு ஏற்றது. குறைந்த செலவில், நம்பகமான முறையில் பெட்ரோலியப் பொருட்களை அனுப்ப முடியும். லாரிகள் மூலம் கொண்டு செல்வதை தவிர்ப்பதன் மூலம் கார்பன் மாசும் குறையும்.
உள்நாட்டு விமானப் போக்குவரத்து அமைச்சகம்
மேம்பட்டத் திறன் கொண்ட மற்றும் உள்ளூர் கலை, கலாச்சாரத்தை பிரதிபலிக்கும் வகையிலான புதிய முனையத்தை ஜபல்பூர் விமான நிலையம் பெறவுள்ளது
சுற்றுலா வாய்ப்புகளைக் கொண்ட வளர்ந்துவரும் நகரமான ஜபல்பூரில் உள்ள விமான நிலையம் பயணிகள் போக்குவரத்தில் அதிகரிப்பைக் கண்டு வருகிறது. இதைத்தொடர்ந்து, இப்பகுதியில் உள்ள பயணிகளுக்கு சிறப்பான சேவைகளை வழங்கும் வகையில் விமான நிலையத்திற்கு புத்தாக்கம் வழங்கப்பட்டு வருகிறது.
புதிய முனைய கட்டடம், விமான போக்குவரத்து கட்டுப்பாட்டு கோபுரம், தொழில்நுட்ப வளாகம், தீயணைப்பு நிலையம், இதர கட்டிடங்கள் உள்ளிட்டவை விமான நிலைய மேம்பாட்டு பணிகளில் அடங்கும். இப்பணிகளுக்காக 483 ஏக்கர் நிலத்தை இந்திய விமான நிலைய ஆணையத்திடம் மத்திய பிரதேச அரசு ஒப்படைத்தது.
உலகத்தர வசதிகளோடு உருவாகிவரும் புதிய முனைய கட்டிடம், நெரிசல் மிகுந்த நேரங்களில் 500 பயணிகளை கையாளும் திறன் உடன் கட்டமைக்கப்பட்டு வருகிறது. 1,15,315 சதுர அடியில் கட்டப்பட்டு வரும் இந்த கட்டடத்தில் மூன்று விமான பாலங்கள், மேம்பட்ட உடைமைகள் பரிசோதனை அமைப்பு, நவீன உணவு கூடம், 300-க்கும் அதிகமான கார்கள் மற்றும் பேருந்துகளை நிறுத்தும் வகையிலான வாகன நிறுத்துமிடம் உள்ளிட்டவை அமைந்துள்ளன.
உள்ளூர் கலை மற்றும் கலாச்சாரத்தை பிரதிபலிக்கும் வகையில் அழகான கோண்டு ஓவியங்கள், உள்ளூர் கைவினைப் பொருட்கள், சுவர் ஓவியங்கள் உள்ளிட்டவற்றை இந்த விமான நிலையம் முனைய கட்டிடம் கொண்டிருக்கும். சுற்றுச்சூழலுக்கு உகந்த பொருட்களை கொண்டு கட்டப்பட்டு வரும் இக்கட்டிடம் சூரிய சக்தி ஆலை மற்றும் மின்சார சிக்கனம் மிக்க உபகரணங்களை கொண்டிருக்கும்.
திறன்வாய்ந்த திடக்கழிவு மேலாண்மை முறை, பயன்படுத்தப்பட்ட தண்ணீரை சுத்திகரித்து தோட்டக்கலை பணிக்கு வழங்கும் முறை, மழைநீர் சேகரிப்பு அமைப்பு, நிலைத்தன்மை மிக்க நகர்புற கழிவுநீர் அமைப்பு ஆகியவை இந்த விமான நிலைய மேம்பாட்டு பணிகளின் முக்கிய பசுமை அம்சங்களாகும்.
ரூபாய் 412 கோடி மதிப்பிலான இந்த மேம்பாட்டு பணிகளில், புதிய முனைய கட்டிடத்தை தவிர ஏர்பஸ் 320 ரக விமானங்களை இயக்கும் வகையிலான ஓடுதள விரிவாக்கம், அனைத்து நவீன வசதிகளுடன் கூடிய கட்டுப்பாட்டு கோபுரம் மற்றும் தொழில்நுட்ப வளாகம், தீயணைப்பு நிலையம் உள்ளிட்ட பிற வசதிகளும் அடங்கும். 2022 டிசம்பர் மாதம் இப்பணிகள் நிறைவடையும் என்று எதிர்பார்க்கப்படும் நிலையில் புதிய கட்டிடம் 2023 மார்ச்சில் திறக்கப்படும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825331
விவசாயத்துறை அமைச்சகம்
தேசிய சமையல் எண்ணெய் இயக்கத்தின் கீழ் எண்ணெய் சாகுபடிக்கான மாபெரும் பனங்கன்று நடவு இயக்கம், 2023-ம் ஆண்டு ஜூலை மற்றும் ஆகஸ்ட் மாதங்களில் நாடு முழுவதும் ஏற்பாடு செய்யப்பட்டுள்ளது
எண்ணெய் பனை உற்பத்தி பரப்பை 10 லட்சம் ஹெக்டேராக உயர்த்தவும், 2025-26-ம் ஆண்டிற்குள் கச்சா பாமாயில் உற்பத்தியை 11.20 லட்சம் டன்னாக உயர்த்தவும், மத்திய அரசு 2021 ஆகஸ்ட் மாதத்தில் தேசிய சமையல் எண்ணெய் இயக்கத்தைத் தொடங்கியது. இந்த இயக்கத்தின் கீழ், எண்ணெய் பனை சாகுபடியை மேலும் அதிகரிக்க, மாநில அரசுகள் எண்ணெய் பனை பதப்படுத்தும் நிறுவனங்களுடன் இணைந்து 2023 ஜூலை 25-ம் தேதி முதல் மாபெரும் எண்ணெய் பனங்கன்று நடவு இயக்கத்தைத் தொடங்கியுள்ளது. பதஞ்சலி புட் பிரைவேட் லிமிடெட், கோத்ரேஜ் அக்ரோவெட் மற்றும் 3 எஃப் ஆகிய மூன்று பெரிய எண்ணெய் பனை பதப்படுத்தும் நிறுவனங்கள் எண்ணெய் பனை உற்பத்தியை அதிகரிக்க அந்தந்த மாநிலங்களில் உள்ள விவசாயிகளுடன் இணைந்து செயல்பட்டு வருகின்றன.
2023 ஜூலை 25-ம் தேதி தொடங்கப்பட்ட இந்த இயக்கம், 2023 ஆகஸ்ட் 12-ம் தேதி வரை நடைபெறவுள்ளது. ஆந்திரா, தெலங்கானா, தமிழ்நாடு, ஒடிசா, கர்நாடகா, கோவா, அசாம், திரிபுரா, நாகாலாந்து, மிசோரம் மற்றும் அருணாச்சலப் பிரதேசம் ஆகிய மாநிலங்கள் இந்த முயற்சியில் ஈடுபட்டுள்ளன.
ஆந்திரப் பிரதேசம், தெலங்கானா, தமிழ்நாடு, ஒடிசா, கோவா, கர்நாடகா ஆகிய மாநிலங்களில் 2023 ஜூலை 25-ஆம் தேதி தொடங்கிய இத்திட்டம், 2023 ஆகஸ்ட் 8-ம் தேதி வரை சுமார் 7,000 ஹெக்டேர் பரப்பளவில் செயல்படுத்தப்படும்.
இதில் 6,500 ஹெக்டேருக்கும் அதிகமான பரப்பளவு ஆந்திரா மற்றும் தெலங்கானாவிலும், 750 ஹெக்டேருக்கும் மேற்பட்ட பரப்பளவு வட கிழக்கு மாநிலங்களிலும் செயல்படுத்தப்படவுள்ளது.
அறிவியல் மற்றும் தொழில்நுட்பத்துறை
அறிவியல் ஆர்வத்தை மக்களிடையே தூண்டுவதற்காக விஞ்ஞான யாத்திரைகள்
இந்திய சர்வதேச அறிவியல் திருவிழாவை பிரபலப்படுத்துவதற்காகவும், அறிவியல் ஆர்வத்தை மக்களிடையே தூண்டுவதற்காகாவும் விஞ்ஞான யாத்திரைகளை பல்வேறு அமைப்புகள் நடத்தி வருகின்றன.
இதன் ஒரு பகுதியாக, நடமாடும் அறிவியல் கண்காட்சி ஊர்திகள் பல்வேறு நகரங்களில் தங்கள் பயணங்களை தொடங்கியுள்ளன. மக்களிடையே அறிவியல் கலாச்சாரத்தை புகுத்துவது இவற்றின் நோக்கமாகும்.
அனைத்து உள்ளூர் பள்ளி மற்றும் பல்கலைக்கழக மாணவர்கள் இந்த நடமாடும் அறிவியல் கண்காட்சியை காண முடியும் என்பதால், அவர்களின் சிந்தனைகள் தூண்டப்பட்டு அறிவியலின் மேல் அவர்களுக்கு ஆர்வம் ஏற்படுவதோடு, இந்திய சர்வதேச அறிவியல் கண்காட்சியை பற்றியும் அவர்கள் தெரிந்து கொள்கிறார்கள்.
நாட்டில் உள்ள சுமார் 30 பகுதிகளில் இந்த அறிவியல் பயணம் ஏற்பாடு செய்யப்பட்டுள்ளது. உள்ளூரில் உள்ள அறிவியல் தகவல் தொடர்பாளர்கள், ஆசிரியர்கள், புதுமையாளர்கள், ஆராய்ச்சியாளர்கள் மற்றும் மாணவர்கள் கௌரவிக்கப் படுவார்கள்.
இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து டிசம்பர் 25-ஆம் தேதி வரை மெய்நிகர் தளத்தில் நடைபெறும். காணொலி மூலம் நடைபெறும் மிகப்பெரிய அறிவியல் திருவிழா இதுவாகும்.
அறிவியல் மற்றும் தொழிலக ஆராய்ச்சிக் குழு இந்திய சர்வதேச அறிவியல் திருவிழாவை நடத்துகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1680536
- -----
(Visitor Counter : 123
சாலைப் போக்குவரத்து மற்றும் நெடுஞ்சாலைத்துறை அமைச்சகம்
விரைவுச் சாலைகளில் இரு சக்கர வாகனங்களின் பயன்பாடு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
அணுகல் கட்டுப்படுத்தப்பட்ட விரைவுச்சாலைகளில், இரு சக்கர வாகனங்கள் மற்றும் பிற பயனர்களின் பாதுகாப்பை கருத்தில் கொண்டு, தொழில் நடைமுறை மற்றும் விதிமுறைகளின் படி இரு சக்கர வாகனங்கள் அனுமதிக்கப்படுவதில்லை.
15 ஜனவரி 2021 தேதியிட்ட அரசிதழ் அறிவிப்பின்படி, டெல்லி-மீரட் விரைவுச் சாலையில் இரு சக்கர வாகனங்கள் நுழைவது தடைசெய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777237
வணிகம் மற்றும் தொழில்துறை அமைச்சகம்
‘பிசினால் ஒட்டப்பட்டு மெருகேற்றிய செயற்கை மரப்பொருட்கள்’, ‘வீட்டுப் பயன்பாட்டுக்கான வெப்பம் தாங்கும் குடுவைகள், பாட்டில்கள், பெட்டிகள்’ ஆகியவற்றுக்கு தரக் கட்டுப்பாட்டு ஆணைகளை டிபிஐஐடி அறிவித்துள்ளது
‘பிசினால் ஒட்டப்பட்டு மெருகேற்றிய செயற்கை மரப்பொருட்கள்’, ‘வீட்டுப் பயன்பாட்டுக்கான வெப்பம் தாங்கும் குடுவைகள், பாட்டில்கள், பெட்டிகள்’ ஆகியவற்றுக்கு 2 புதிய தரக் கட்டுப்பாட்டு ஆணைகளை தொழில் மற்றும் உள்நாட்டு வர்த்தக மேம்பாட்டுத் துறையும், தொழில், வர்த்தகத் துறையும் 2023, ஜூலை 14 அன்று அறிவித்துள்ளன. இந்தத் தரக் கட்டுப்பாட்டு ஆணைகள் அறிவிக்கப்பட்ட தேதியிலிருந்து ஆறு மாதங்களுக்கு அமலில் இருக்கும். இந்தத் தரக் கட்டுப்பாட்டு ஆணைகள் இந்தியாவில் தர நிலைமையை மேம்படுத்துவதுடன் நுகர்வோரின் பொது சுகாதாரம் மற்றும் பாதுகாப்பை உறுதிசெய்யும்.
‘பிசினால் ஒட்டப்பட்டு மெருகேற்றிய செயற்கை மரப்பொருட்களைப்’ பொறுத்தவரை உள்நாட்டுச் சந்தையில் தயாரிக்கப்பட்ட அல்லது இந்தியாவுக்குள் இறக்குமதி செய்யப்பட்ட மின்சாரம், ரசாயனம் மற்றும் பொதுப்பயன்பாட்டுப் பொருட்களுக்கு இந்தியத் தர நிர்ணய அமைப்பின் சான்றிதழ் பெறுவது கட்டாயமாகும்.
அதேபோல் ‘வீட்டுப் பயன்பாட்டுக்கான வெப்பம் தாங்கும் குடுவைகள், பாட்டில்கள், பெட்டிகளைப்’ பொறுத்தவரை உள்நாட்டுச் சந்தையில் தயாரிக்கப்பட்ட அல்லது இந்தியாவுக்குள் இறக்குமதி செய்யப்பட்ட துருவேறாத எஃகினாலான வேக்கும் குடுவைகள், பாட்டில்கள் மற்றும் உணவுப் பதப்படுத்தலுக்கான வெப்பம் தாங்கும் பெட்டிகள் இந்தியத் தர நிர்ணய அமைப்பின் சான்றிதழ் பெறுவது கட்டாயமாகும்.
இந்த முன்முயற்சிகள் மூலம், இந்தியாவில் நல்ல தரமான உலகத் தரம் வாய்ந்த தயாரிப்புகளை மேம்படுத்துவதை மத்திய அரசு நோக்கமாகக் கொண்டுள்ளது. இதன்வழியாக “தற்சார்பு இந்தியாவை” உருவாக்கும் பிரதமரின் பார்வையை நிறைவேற்றுகிறது.
இந்திய போட்டிகள் ஆணையம்
மலிவான சுகாதார சேவை திட்டத்திற்கான சந்தைகளை உருவாக்குவதில் இந்திய போட்டி ஆணையத்தின் கொள்கை குறிப்பு
போட்டி சட்டம் 2002 அமலுக்கு வந்த கடந்த 9 ஆண்டுகளில் இந்திய போட்டி ஆணையம் மருந்து உற்பத்தி மற்றும் சுகாதாரச் சேவை துறைகள் சார்ந்த 52 புகார்களைப் பெற்றிருந்தது. இந்தப் புகார்கள் குறித்து ஆணையம் பரிசீலித்து முடிவெடுத்தபோது மருந்து உற்பத்தி மற்றும் சுகாதார சேவை துறைகளில் தகவல்கள் சமச்சீரற்றதாக இருப்பதால் நுகர்வோர்களின் தேர்வு குறிப்பிட்ட அளவில் கட்டுப்படுத்தப்பட்டு இருப்பதாக கருதுகிறது.
இதைத் தொடர்ந்து மருந்து உற்பத்தி மற்றும் சுகாதாரத்துறைகளில் ஆணையம் கடந்த ஆண்டுகளில் மேற்கொண்ட பல்வேறு முயற்சிகளின் விளைவாக இந்தியாவில் சுகாதார சேவை மற்றும் மருந்து உற்பத்தித்துறையில் போட்டிப் பிரச்சினைகள் குறித்த தொழில்நுட்ப பயிலரங்கிற்கு ஏற்பாடு செய்திருந்தது. புதுதில்லியில் கடந்த ஆகஸ்ட் மாதம் 28 மற்றும் 29 ஆகிய தேதிகளில் நடைபெற்ற இந்த பயிலரங்கில் இத்துறையில் தொடர்புடைய குழுக்களின் பிரதிநிதிகள் மற்றும் மருந்து தொழில், சுகாதார சேவை அளிப்போர் சமூக தொண்டாற்றும் நிறுவனங்களின் பிரதிநிதிகள், கட்டுப்பாட்டாளர்கள், சுகாதார சேவை திட்ட வல்லுநர்கள் பங்கேற்றனர்.
இதில் எழுப்பப்பட்ட பிரச்சினைகள் மற்றும் பிரதிநிதிகள் தெரிவித்த பரிந்துரைகள் குறித்து, போட்டி ஆணையம் “மலிவான சுகாதார சேவை திட்டங்களுக்கான சந்தைகளை உருவாக்குதல்” என்ற தலைப்பில் கொள்கை குறிப்பாக பதிவு செய்துள்ளது.
மேலும் விவரங்களுக்கு www.pib.nic.in என்ற வலைப்பக்கத்தைப் பார்க்கவும்
உள்துறை அமைச்சகம்
குரூப் “ஏ” சேவைக்கு வழங்கப்படும் தொகையை குரூப் “ஏ” செயற்பாட்டு படைப்பிரிவு அதிகாரிகளுக்கும் வழங்கும் யோசனைக்கு மத்திய அமைச்சரவை ஒப்புதல் அளித்துள்ளது.
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவை, குரூப் “ஏ” சேவைக்கு வழங்கப்படும் தொகையை குரூப் “ஏ” செயற்பாட்டு படைப்பிரிவு அதிகாரிகளுக்கும் வழங்கும் யோசனைக்கு ஒப்புதல் அளித்துள்ளது.
இதன் மூலம் மற்ற சேவை அதிகாரிகளுக்கு வழங்கப்படுவது போன்ற ஊதிய உயர்வும், பதவி உயர்வும், மத்திய ஆயுதக் காவல்படையினருக்குக் கிடைக்கும்.
இத்தகைய ஊதிய உயர்வு மற்றும் பதவி உயர்வுக்கு உத்தரவிடக் கோரி தில்லி உயர்நீதிமன்றத்தில் பல ரிட்மனுக்கள் தாக்கல் செய்யப்பட்டன. இவற்றுக்கு ஆதரவாக தீர்ப்பு கிடைத்தது. இதனை எதிர்த்து மத்திய அரசு மேல்முறையீடு செய்தபோது, உச்சநீதிமன்றமும், தில்லி உயர்நீதிமன்றத் தீர்ப்பையே உறுதி செய்தது. அதனை செயல்படுத்துவதற்கு ஏதுவாக மத்திய அமைச்சரவையில் இந்த முடிவு எடுக்கப்பட்டுள்ளது.
-----
(Visitor Counter : 85
பிரதமர் அலுவலகம்
ராம நவமி திருநாளுக்கு பிரதமர் நாட்டு மக்களுக்கு வாழ்த்து
கொரோனா தொற்றிலிருந்து பாதுகாத்துக் கொள்ள அனைத்து தடுப்பு நடவடிக்கைகளையும் கடைபிடிக்க வேண்டுகோள்
பிரதமர் திரு.நரேந்திர மோடி, ராம நவமி திருநாளை முன்னிட்டு நாட்டு மக்களுக்கு வாழ்த்துகளைத் தெரிவித்துள்ளார். ராம பகவானின் திருவருள் அனைவருக்கும் தொடர்ந்து கிடைக்கட்டும் என்றும் அவர் கூறியுள்ளார்.
பிரதமர் திரு.மோடி சுட்டுரை வாயிலாக வெளியிட்டுள்ள வாழ்த்துச் செய்தியில், பகவான் ராமரின் பணிவன்பை கடைபிடிக்கவும், கொரோனா தொற்றிலிருந்து நம்மை பாதுகாத்துக் கொள்ள அனைத்து தடுப்பு நடவடிக்கைகளையும் பின்பற்றவும் வேண்டுகோள் விடுத்துள்ளார். கடின முயற்சிக்கு பின் தடுப்பு மருந்து நமக்கு கிடைத்துள்ளதையும் அவர் நினைவுபடுத்தியுள்ளார்.
சிறப்பு சேவைகள் மற்றும் கட்டுரைகள்
மத்திய அரசின் பணியாளர் தேர்வாணையத்தின்  11-வது கட்ட தெரிவுப் பணியிடங்களுக்கானத் தேர்வு 2023
மத்திய அரசின் பணியாளர் தேர்வாணையம் , 11-வது கட்ட தெரிவுப் பணியிடங்களுக்கான தேர்வை வரும் 27,28மற்றும் 30.06.2023 அன்று கணினி அடிப்படையில் நடத்தவுள்ளது.
தென் மண்டலத்தில் 83,162 பேர் இத்தேர்வுக்கு விண்ணப்பித்துள்ளனர். 19 மையங்களில் 29 இடங்களில் இந்தத் தேர்வு நடைபெற உள்ளது. தமிழ்நாட்டில் சென்னை, கோவை, மதுரை, சேலம், திருச்சி, திருநெல்வேலி, வேலூர் ஆகிய நகரங்களில் இந்தத் தேர்வு நடைபெற உள்ளது.
27.06.2023, 28.06.2023 மற்றும் 30.06.2023 ஆகிய நாட்களில் 4 பிரிவுகளாக  இத்தேர்வு நடைபெறும். தேர்வுக்கு 4 நாட்கள் முன்னதாக இணையதளம் மூலம் ஹால் டிக்கெட் எனப்படும் மின் அனுமதி சான்றுகளை தேர்வர்கள் பதிவிறக்கம் செய்துகொள்ளலாம். மின் அனுமதி சான்றிதழ்களும், உரிய அடையாள அட்டையும் இருந்தால் மட்டுமே தேர்வர்கள் தேர்வறைக்குள் அனுதிக்கப்படுவார்கள்.
மேலும் விவரங்களுக்கு தென் மண்டல அலுவலகத்தின் தொலைபேசி எண்ணான 044-28251139 மற்றும் கைபேசி எண்ணான 9445195946 என்ற எண்களைத் தொடர்பு கொள்ளலாம் என்று மத்திய அரசின் பணியாளர் தேர்வாணையத்தின் மண்டல இயக்குநர் திரு கே நாகராஜா வெளியிட்டுள்ள பத்திரிகை செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
ஆகஸ்ட் 3 ஆம் தேதி குஜராத்தில் பிரமரின் கரிப் கல்யாண் அன்ன யோஜனா திட்டப் பயனாளிகளுடன் பிரதமர் உரையாடல்
பிரதமர் திரு நரேந்திர மோடி, குஜராத்தில் பிரமரின் கரிப் கல்யாண் அன்ன யோஜனா திட்டப் பயனாளிகளுடன் 2021 ஆகஸ்ட் 3ஆம் தேதியன்று பிற்பகல் 12:30 மணிக்கு காணொலி மூலம் உரையாடுகிறார். இத்திட்டம் குறித்து மேலும் விழிப்புணர்வை ஏற்படுத்துவதற்காக. பொதுமக்கள் பங்கேற்புடன் கூடிய நிகழ்வு இந்த மாநிலத்தில் துவக்கப்படுகிறது.
பிரதமரின் கரிப் கல்யாண் அன்ன யோஜனா திட்டம் பற்றி
கொவிட்-19 பெருந்தொற்றால் ஏற்பட்டுள்ள பொருளாதார பாதிப்பினை குறைப்பதற்கும், மக்களுக்கு உதவுவதற்கும், பிரதமரின் கரிப் கல்யாண் அன்ன யோஜனா திட்டம், பிரதமரால் துவக்கப்பட்ட உணவுப் பாதுகாப்பு நலத்திட்டமாகும். இந்தத் திட்டத்தின் கீழ், தேசிய உணவுப் பாதுகாப்பு சட்டத்தினால் பலனடையும் அனைத்துப் பயனாளிகளுக்கும் நபருக்கு ஐந்து கிலோ வீதம் கூடுதல் உணவு தானியம் வழங்கப்படுகிறது.
பிரதமரின் காணொலி உரையாடல் நிகழ்ச்சியில், குஜராத் மாநில முதல்வரும், துணை முதல்வரும் கலந்து கொள்கின்றனர்.
பிரதமர் அலுவலகம்
கடமைப் பாதையைத்’ தொடங்கி வைத்து, இந்தியா கேட் பகுதியில் நேதாஜி சுபாஷ் சந்திரபோஸ் உருவச் சிலையை பிரதமர் திறந்த வைப்பு
‘கடமைப் பாதையை’ பிரதமர் திரு நரேந்திர மோடி இன்று தொடங்கி வைத்தார். அதிகாரத்தின் குறியீடாக இருந்த முந்தைய ராஜபாதை, கடமைப் பாதையாக மாறுவது பொதுமக்களின் உடைமை மற்றும் அதிகாரத்திற்கான உதாரணத்தை அடையாளப்படுத்துகிறது. இந்த நிகழ்வின்போது இந்தியா கேட் பகுதியில் நேதாஜி சுபாஷ் சந்திரபோஸ் உருவச்சிலையையும் பிரதமர் திறந்து வைத்தார்.
நிகழ்ச்சியில் பேசிய பிரதமர், “கடந்த காலத்தை விட்டு விலகி, எதிர்காலத்திற்கான கண்ணோட்டத்தை பல நிறங்களில் இன்று நாம் நிறைத்துள்ளோம். இன்று இந்த புதிய ஒளியை எல்லா இடங்களிலிருந்தும் காண முடிகிறது, இதுதான் புதிய இந்தியாவின் நம்பிக்கையின் ஒளி”, என்று கூறினார். “அடிமைத்தனத்தின் சின்னமான ராஜபாதை இன்று முதல் வரலாறாகியுள்ளது. ‘கடமைப் பாதை' என்ற வடிவத்தில் இன்று ஓர் புதிய வரலாறு உருவாகியுள்ளது. விடுதலையின் அமிர்த காலத்தில் அடிமைத்தனத்தின் மற்றொரு அடையாளத்தில் இருந்து விடுதலை கிடைத்திருப்பதற்காக நாட்டு மக்களுக்கு வாழ்த்து தெரிவித்துக் கொள்கிறேன்”, என்றும் அவர் கூறினார்.
நமது தேசத் தலைவர் நேதாஜி சுபாஷ் சந்திர போஸின் பிரம்மாண்டமான உருவச்சிலை இந்தியா கேட் அருகே இன்று நிறுவப்பட்டுள்ளது என்று பிரதமர் குறிப்பிட்டார். எந்த ஒரு நாடும் தனது ஒளிமயமான கடந்த காலத்தை ஒருபோதும் மறக்கக்கூடாது என்று கூறிய அவர், இந்தியாவின் வளமான வரலாறு ஒவ்வொரு இந்தியரின் ரத்தத்திலும், பாரம்பரியத்திலும் வேரூன்றி இருப்பதாகத் தெரிவித்தார்.
“ஆங்கிலேயர் ஆட்சி காலத்தில் இருந்து வந்த நூற்றுக்கணக்கான சட்டங்களை இன்று நாடு மாற்றம் செய்துள்ளது. இங்கிலாந்து நாடாளுமன்ற காலத்தை ஒட்டி இருந்து வந்த இந்திய நிதிநிலை அறிக்கையின் நேரமும், தேதியும் பல தசாத்தங்களுக்குப் பிறகு மாற்றியமைக்கப்பட்டது. அந்நிய மொழிகளைப் பயிலும் கட்டாயத்திலிருந்து தேசிய கல்விக் கொள்கையின் வாயிலாக நம் இளைஞர்களுக்கு சுதந்திரம் அளிக்கப்பட்டது. அதாவது நாட்டு மக்களின் எண்ணங்களும் செயல்பாடுகளும் அடிமை போக்கிலிருந்து விடுதலை பெற்றுள்ளன”, என்று அவர் மேலும் தெரிவித்தார்.
புதிதாகக் கட்டப்பட்டுள்ள கடமைப் பாதையைக் காண வருமாறு நாட்டு மக்களுக்கு அழைப்பு விடுத்து, பிரதமர் தமது உரையை நிறைவு செய்தார். இந்த நிகழ்ச்சியில் மத்திய வீட்டு வசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் புரி, சுற்றுலாத்துறை அமைச்சர் திரு ஜி. கிஷன் ரெட்டி, கலாச்சாரத்துறை இணையமைச்சர்கள் திரு அர்ஜுன் ராம் மேக்வால் மற்றும் திருமதி மீனாட்சி லேகி, வீட்டு வசதி மற்றும் நகர்ப்புற விவகாரங்கள் துறை இணையமைச்சர் திரு கௌசல் கிஷோர் உள்ளிட்ட கலந்து கொண்டனர்.
இது குறித்த மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857900
--------
(
தகவல் மற்றும் ஒலிபரப்பு அமைச்சகம்
அனைத்து வகையான இசையும் திரைப்படங்களில் இருக்க வேண்டும்: இசை வல்லுநர்கள் ஹரிஹரன் மற்றும் பிக்ரம் கோஷ்
“இந்தியாவில், நமது வாழ்க்கையில் இசை இருக்கிறது. ஒரு பாடலை பாடுவதென்பது இங்கே பெரிய விஷயமில்லை. இது தான் இந்தியா. எனவே தான் திரைப்பட பாடல்கள் இங்கே பிரபலமடைகின்றன. ஒரு திரைப்படத்தை பார்க்காவிட்டால் கூட அதில் வரும் சிறந்த பாடல்கள் பார்க்கப்படுகின்றன,” - ஹரிஹரன்
“திரைப்படமும் இசையும் சிறந்த முறையில் இணையும் போது நமது அனைத்து புலன்களுக்கும் விருந்தளிக்கிறது. அரங்கம் நிறைந்த இசை மற்றும் நடனமே இந்திய திரைப்படங்களை ஆக்கிமித்தள்ளன. நடனம், இசை என திரைப்படங்களில் நவரசங்கள் நிறைந்திருக்கின்றன.” - ஹரிஹரன்
“பிராந்தியம் சார்ந்த திரைப்படங்கள் அந்நிலத்தை பிரதிபலிப்பதற்கான வாய்ப்பை இசை அமைப்பாளர்களுக்கு வழங்குகின்றன.” - பிக்ரம் கோஷ்
கோவாவில் தற்போது நடைபெற்று வரும் 51-வது இந்திய சர்வதேச திரைப்பட விழாவில் நடந்த பின்னணி பாடகர் ‘பத்ம ஸ்ரீ’ ஹரிஹரன் மற்றும் தபலா கலைஞர் பிக்ரம் கோஷ் ஆகிய இரு இசை மேதைகளுக்கிடையே உரையாடலில் மேற்கண்ட கருத்துகள் வெளிப்பட்டன.
தோர்பாஸ் என்னும் திகில் படத்திற்கு இசையமைத்த தனது அனுபவத்தை பிக்ரம் கோஷ் பகிர்ந்து கொண்டார். ஆப்கானிஸ்தான் பின்னணியில் அமைந்த அந்த திரைப்படத்தின் இசைக்கு மத்திய-கிழக்கு பகுதியின் நாதங்கள் தேவைப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690846